Kalpaka bulvāris

**Kalpaka bulvāris** ir bulvāris Rīgas Bulvāru lokā Centra apkaimē Rīgā. Kalpaka bulvāris sākas krustojumā ar Elizabetes, Pulkveža Brieža un Strēlnieku ielām un beidzas krustojumā ar Brīvības bulvāri, Tērbatas un Merķeļa ielām. Bulvāra kopējais garums ir 870 metri un tas sastāv no 3—4 braukšanas joslām. Posmā no Brīvības bulvāra līdz Krišjāņa Valdemāra ielai Kalpaka bulvāris ir vienvirziena iela, pa to var braukt virzienā uz Krišjāņa Valdemāra ielu.

## Vēsturiskie nosaukumi
Iela izveidojās līdz ar pilsētas aizsargmūru nojaukšanu 1860. gadā un tika nosaukta par **Esplanādes ielu**. 1885. gadā ielu pārdēvēja ģenerāļa Totlēbena vārdā par **Totlēbena bulvāri** (), bet Latvijas SPR laikā 1919. gadā to pārdēvēja vācu komunistes Rozas Luksemburgas vārdā.

1923. gadā **Totlēbena ielu** pārdēvēja par Kalpaka bulvāri, Latvijas brīvības cīņu latviešu vienību pirmā komandieria Oskara Kalpaka vārdā. Pēc Latvijas okupācijas to pārdēvēja par **Komunāru bulvāri**, vācu okupācijas laikā no 1941. gada par **Bismarka loku** (*Bismarckring*),Oto fon Bismarka vārdā, bet 1942. gadā — par **Kalpaka ielu** (*Kalpakstrasse*). 1991. gadā iela atguva Kalpaka bulvāra nosaukumu.

## Ielas raksturojums
Kalpaka bulvāris ir 870 metrus garš asfaltēts bulvāris, kas sākas krustojumā ar Elizabetes, Pulkveža Brieža un Strēlnieku ielām un iet dienvidaustrumu virzienā. Kalpaka bulvāra posmā no Elizabetes ielas līdz Krišjāņa Valdemāra ielai pārnumuru pusē atrodas Kronvalda parks. Bulvārim ir savienojumi ar Antonijas un Jura Alunāna ielām. Netālu no Latvijas Mākslas akadēmijas un Rīgas Valda Zālīša pamatskolas bulvāris krustojas ar Krišjāņa Valdemāra ielu. Posmā no Krišjāņa Valdemāra ielas līdz Brīvības bulvārim bulvāra nepārnumuru pusē atrodas Esplanāde.

Pie viesnīcas "Radisson Blu Rīdzene Hotel" bulvārim ir krustojums ar Reimersa ielu. Kalpaka bulvāris beidzas krustojumā ar Brīvības bulvāri, Tērbatas un Merķeļa ielām. Posmā no Brīvības bulvāra līdz Krišjāņa Valdemāra ielai Kalpaka bulvāris ir vienvirziena iela, pa to var braukt virzienā uz Krišjāņa Valdemāra ielu.

## Ielu savienojumi
Kalpaka bulvāris ir savienots ar šādām ielām:
* Elizabetes iela
* Pulkveža Brieža iela
* Strēlnieku iela
* Antonijas iela (T veida krustojums)
* Jura Alunāna iela (T veida krustojums)
* Krišjāņa Valdemāra iela
* Reimersa iela (T veida krustojums)
* Brīvības bulvāris
* Tērbatas iela
* Merķeļa iela

## Objekti
* Kalpaka bulvārī 1 atrodas Somijas vēstniecība.
* Kalpaka bulvārī 3 atrodas Ukrainas vēstniecība.
* Kalpaka bulvārī 6 atrodas Latvijas Republikas prokuratūra.
* Kalpaka bulvārī 8 atrodas Rīgas Valda Zālīša sākumskola. Skolas ēka celta 1883. gadā, arhitekts Reinholds Georgs Šmēlings.
* Kalpaka bulvārī 11 atrodas latviešu studentu korporācijas ''Fraternitas Metropolitana'' konventa mītne.
* Kalpaka bulvārī 13 atrodas Latvijas Mākslas akadēmija.

## Sabiedriskais transports
Kalpaka bulvārī kursē vairāki autobusu un trolejbusu maršruti.
* 2. un 24. maršruta autobusi kursē visa Kalpaka bulvāra garumā (no Brīvības bulvāra līdz Elizabetes ielai). Posmā no Brīvības bulvāra līdz Krišjāņa Valdemāra ielai autobusi kursē vienā virzienā, proti, uz Krišjāņa Valdemāra ielu.
* 11., 13., 30., 37. 41. un 57. autobusu maršruti kursē Kalpaka bulvāra posmā no Brīvības bulvāra līdz Krišjāņa Valdemāra ielai (tikai vienā virzienā — uz Krišjāņa Valdemāra ielu).
* 20. maršruta autobusi kursē Kalpaka bulvāra posmā no Krišjāņa Valdemāra ielas līdz Elizabetes ielai. Autobusi kursē tikai vienā virzienā, uz Pētersalas ielu.
* 1., 19. un 24. maršruta trolejbusi kursē visa Kalpaka bulvāra garumā (no Brīvības bulvāra līdz Elizabetes ielai). Posmā no Brīvības bulvāra līdz Krišjāņa Valdemāra ielai trolejbusi kursē vienā virzienā, uz Krišjāņa Valdemāra ielu.
* 3. maršruta trolejbusi kursē ielas posmā no Brīvības bulvāra līdz Krišjāņa Valdemāra ielai. Trolejbusi kursē tikai vienā virzienā — uz Sarkandaugavu.

## Senu attēlu galerija

Attēls:Totlēbena bulvāra krustojums ar Aleksandra bulvāri.jpg|Totlēbena bulvāra krustojums ar Aleksandra bulvāri
Kerkoviusa nams Kalpaka bulvārī 4 Rīgā 1928.jpg|Kerkoviusa nams Kalpaka bulvārī (1928)
Attēls:Totlēbena bulvāra krustojums ar Reimersa ielu.jpg|Totlēbena bulvāra krustojums ar Reimersa ielu
Gallery Park Hotel retro.JPG|Nikolaja bulvāra stūris
Attēls:Totlēbena bulvāris.jpg|Totlēbena bulvāris pretī Strēlnieku dārzam
Attēls:Morberga celtais nams Kalpaka bulvārī 5.jpg|Morberga celtais nams Totlēbena (Kalpaka) bulvārī 5


## Skatīt arī
* Oskara Kalpaka iela
* Oskara Kalpaka prospekts
* Centra rajons
* Rīgas centrs

## Atsauces